open-index/open-wikipedia-markdown huggingface dataset:
O Castro, Vizoño, Abegondo

**O Castro** é un lugar da parroquia de Vizoño no concello coruñés de Abegondo na comarca da Coruña. Na zona está o castro de Vizoño.

## Lugares e parroquias 
### Lugares de Vizoño 
### Parroquias de Abegondo
O Empalme, Montouto, Abegondo

**O Empalme** é un lugar da parroquia de Montouto no concello coruñés de Abegondo na comarca da Coruña.

## Toponimia
O topónimo **O Empalme** fai referencia ao cruzamento da estrada AC-542 (que vai do Mesón do Vento a Betanzos) coa AC-222, que conecta coa N-550 no concello de Carral.
## Lugares e parroquias 
### Lugares de Montouto 
### Parroquias da Abegondo
Comisión da Enerxía Atómica dos Estados Unidos

miniatura|250px
A **Comisión da Enerxía Atómica dos Estados Unidos** (), tamén coñecida polas siglas **AEC**, foi unha axencia do goberno dos Estados Unidos establecida trala segunda guerra mundial polo Congreso dos Estados Unidos para fomentar e controlar o desenvolvemento da ciencia e tecnoloxía atómica. O presidente Harry S. Truman asinou a Acta de Enerxía Atómica/McMahon o 1 de agosto de 1946, transferindo o control da enerxía atómica dende o exército a mans civís, facéndose efectiva o 1 de xaneiro de 1947. Este cambio deulle ós membros da AEC o control completo das plantas, laboratorios, equipamento e persoal involucrado na produción da bomba atómica durante o Proxecto Manhattan.

A AEC tivo un papel importante no desenvolvemento institucional da ecoloxía de ecosistemas, fornecendo recursos financeiros para a investigación ecolóxica. Tamén forneceu unha serie de novas técnicas para as investigacións ecoloxistas. A finais dos anos 1950 e comezos dos anos 1960 a AEC aprobou financiamento para varios proxectos medioambientais nas rexións do Ártico, deseñados para avaliar os efectos da enerxía nuclear sobre o ambiente.

Nos anos 1960 incrementáronse as críticas das regulacións da AEC, indicando que erean insuficientes en varias áreas, incluíndo os estándares de protección contra a radiación, a seguridade dos reactores nucleares e a protección ambiental. En 1974 o Congreso decidiu abolir a AEC por medio da Acta de Reorganización da Enerxía de 1974, que asignou as súas funcións a dúas novas axencias: a Administración de Investigación e Desenvolvemento da Enerxía dos Estados Unidos e a Comisión de Regulación Nuclear dos Estados Unidos.

## Notas
## Véxase tamén
### Bibliografía
* Clarfield, Gerard H., and William M. Wiecek. *Nuclear America: military and civilian nuclear power in the United States, 1940-1980* (Harpercollins, 1984).
* Richard G. Hewlett; Oscar E. Anderson. *The New World, 1939-1946.* University Park: Pennsylvania State University Press, 1962.
* Richard G. Hewlett; Francis Duncan. *Atomic Shield, 1947-1952.* University Park: Pennsylvania State University Press, 1969.
* Richard G. Hewlett; Jack M. Holl. *Atoms for Peace and War, 1953-1961: Eisenhower and the Atomic Energy Commission.* Berkeley: University of California Press, 1989.
* Rebecca S. Lowen.  "Entering the Atomic Power Race: Science, Industry, and Government," *Political Science Quarterly* 102#3 (1987), pp.&nbsp;459–479 JSTOR
* Mazuzan, George T., and J. Samuel Walker. *Controlling the atom: The beginnings of nuclear regulation, 1946-1962* (Univ of California Press, 1985)
Emmanuel Lubezki

**Emmanuel Lubezki Morgenstern**, nado en Cidade de México o 30 de novembro de 1964, é un fotógrafo de cine mexicano, tamén coñecido co alcume de **Chivo**.

## Traxectoria
Lubezki traballou con moitos directores de sona, incluíndo Mike Nichols, Tim Burton, Michael Mann, Joel e Ethan Coen, e colaborou frecuentemente con outros como&nbsp;Terrence Malick, Alfonso Cuarón&nbsp;e Alejandro González Iñárritu.
O seu traballo foi eloxiado pola crítica e pola audiencia, o que lle valeu numerosos galardóns e recoñecementos, incluíndo oito nomeamentos ós Premios Oscar na categoría de mellor fotografía. Gañou o premio tres veces, por *Gravity* (2013), *Birdman or (The Unexpected Virtue of Ignorance)* (2014), e *The Revenant* (2015), converténdose no primeiro en gañalos en tres anos consecutivos.

## Filmografía (parcial)
## Notas
Assassin's Creed: Lineage

'''''Assassin's Creed: Lineage'''* é unha serie de tres curtametraxes de acción en vivo que narran a historia de Giovanni Auditore, pai de Ezio Auditore, protagonista de *Assassin's Creed II*,  *Assassin's Creed: Brotherhood* e *Assassin's Creed: Revelations*. A historia destes curtas toma lugar meses antes dos sucesos de *Assassin's Creed II*. Os episodios foron producidos por Ubisoft e o primeiro foi estreado o 26 de outubro de 2009 en YouTube. As curtametraxes teñen o obxectivo de promoción para o xogo, así como un intento de Ubisoft para facer o seu primeiro paso na industria do cine. Foron dirixidos polo director de cine canadense Yves Simoneau.

## Argumento 
A película é unha precuela do videoxogo *Assassin's Creed II*. Céntrase en Giovanni Auditore, o pai do personaxe principal do xogo, Ezio Auditore. Giovanni é un nobre italiano e membro secreto da orde dos "Asasinos" que vive en Florencia, a finais do século XV (Renacemento).

Trala morte do duque de Milán, o asasino Giovanni Auditore recibe o encargo de investigar o crime. A súa misión é descubrir aos responsables e as razóns do brutal asasinato. Pero as respostas que atopa implican ás familias máis poderosas de Italia e desvelan unha conexión co propio Vaticano. Canto máis se achega á verdade, o propio Giovanni convértese en obxectivo do complot, polo que debe relevar os nomes dos conspiradores antes de ser vítima el mesmo. A historia presenta a situación antes de *Assassin's Creed II'', e aos inimigos de ambos, Giovanni e o seu fillo Ezio.
; Episodio 1
En 1476 en Florencia, Giovanni Auditore, un asasino, tenta descubrir unha conspiración contra Galeazzo Maria Sforza, duque de Milán e un dos aliados de Lorenzo de Medici, para quen traballa. A investigación lévalle ata Milán, onde tentará evitar que ocorra o peor.
; Episodio 2
Ao perseguir os asasinos de Sforza, Giovanni chega a Venecia, onde intercepta unha carta codificada dos conspiradores. Descodificar este documento para desvelar os nomes de quen orquestraron a conspiración será de vital importancia.
; Episodio 3
Incapaz de descifrar o contido da carta, Giovanni decide levala a Roma para desenmascarar aos líderes da conspiración, pero alí descobre que esta é máis grande e máis perigosa do que pensara.

## Elenco 
* Romano Orzari como Giovanni Auditore
* Manuel Tadros como Rodrigo Borgia
* Alex Ivanovici como Lorenzo de Médici
* Devon Bostick como Ezio Auditore
* Jesse Rath como Federico Auditore
* Claudia Ferri como María Auditore
* Michel Perron como Uberto Alberti
* Roc Lafortune como prisioneiro
* Arthur Grosser como Papa Sixto IV
* Shawn Baichoo como pai Antonio Maffei
* Frank Fontaine como Marco Barbarigo
* Peter Miller como duque de Milán
* Harry Standjofsky como Silvio Barbarigo
* Maxime Savaria como mensaxeiro templario

## Notas 
## Véxase tamén
### Ligazóns externas
* 
* 
*
Grupo San José

**Grupo San José** é unha empresa construtora galega con sede en Pontevedra.

En 2006 mercou a empresa Parquesol por 917 millóns de euros. En 2009 saíu á bolsa. En 2014 refinanciou a súa débeda de 1626 millóns de euros.

## Notas
Lingua mohicana

A **lingua mohicana** é unha lingua algonquina extinta falada no pasado polo pobo mohicano. Pertence á familia lingüística das linguas álxicas. A derradeira persoa falante de mohicano morreu na década de 1930.

Tiña dous dialectos diferenciados, e eran coñecidos como *moravien* e *Stockbridge*. Estes dous dialectos xurdiron arredor de 1740, como resultado do reagrupamento de distintas comunidades mohicanas.

## Notas 
## Véxase tamén 
### Bibliografía 
* 
*
Astilleros Armada

**Astilleros Armada** é unha estaleiro galego con sede en Vigo, no barrio de Bouzas, adicado á construción e reparación de buques.

Adicado dende os anos 20 e 30 á construción de buques pesqueiros en madeira. Constrúe buques de ata 1000 toneladas e 70 metros de eslora.

## Notas
Castro, Rutis, Culleredo

**Castro** é un lugar da parroquia de Rutis no concello coruñés de Culleredo na comarca da Coruña. Tiña 327 habitantes no ano 2016 segundo datos do INE, dos cales 158 eran homes e 169 mulleres.

## Toponimia 
A orixe do topónimo é o latín , que fai referencia a unha fortaleza ou poboado fortificado.

## Lugares e parroquias 
### Lugares de Rutis 
### Parroquias de Culleredo 
## Notas 
## Véxase tamén 
### Outros artigos 
* Lugares de Culleredo
Camila Cabello

**Karla Camila Cabello Estrabao**, máis coñecida como **Camila Cabello**, nada en Benito Juárez, Cidade de México, México o 3 de marzo de 1997, é unha cantante e compositora cubana-mexicana que vive nos Estados Unidos. Ela é popularmente coñecida por ser membro do grupo Fifth Harmony, xunto a Lauren Jauregui, Normani Kordei, Ally Brooke e Dinah Jane. En solitario, Cabello lanzou dous *sinxelos* que fixeron o *Billboard* Hot 100 top 20: "I Know What You Did Last Summer" con Shawn Mendes e "Bad Things" con Machine Gun Kelly, a última chegando ao número catro. En maio de 2017, Cabello lanzou o *sinxelo* "Crying in the Club" e anunciou o seu primeiro álbum en solitario, *Camila,* con éxitos como *Havana* e *Never Be The Same.* En 2018 fixo o *Never Be The Same Tour.*

## Vida persoal 
Comezou a saír co cantante canadense Shawn Mendes en xullo de 2019. A relación causou controversia, xa que ambos foron acusados de tentar formar unha relación para facer publicidade, pero Mendes insistiu en que "definitivamente non era un truco publicitario". A relación foi confirmada despois do lanzamento da súa canción "Señorita".

## Discografía 
* *Camila* (2018)
* *Romance* (2019)
* *Familia* (2022)
* *TBA* (2024)

## Notas
O Portádego, Rutis, Culleredo

**O Portádego** é un lugar da parroquia de Rutis no concello coruñés de Culleredo na comarca da Coruña. Tiña 2352 habitantes no ano 2016 segundo datos do INE, dos cales 1128 eran homes e 1255 mulleres.

## Toponimia
Recibe o seu nome por ser lugar de pago de portádego no camiño entre A Coruña e Betanzos.

## Lugares e parroquias 
### Lugares de Rutis 
### Parroquias de Culleredo
Sitta neglecta

***Sitta neglecta*** é unha especie de ave paseriforme da familia Sittidae, que vive no sueste asiático.

## Distribución e hábitat 
Esta especie pode encontrarse en Birmania, Tailandia, Laos, Camboxa e Vietnam. xa que antes formaba parte do complexo *S. castanea/cinnamoventris/neglecta*.

Segundo o  Congreso Ornitolóxico Internacional e Alan P. Peterson, non se distinguen subespecies dentro de *S. neglecta*.

## Notas 
## Véxase tamén 
### Ligazóns externas 
* *Sitta neglecta* e a súa distribución en Avibase.
* *Sitta neglecta* Walden, 1870  en Catalogue of Life .
Acea de Ama, Rutis, Culleredo

**Acea da Ama** é un lugar da parroquia de Rutis no concello coruñés de Culleredo na comarca da Coruña. Segundo o INE en 2016 tiña 302 habitantes (144 homes e 158 mulleres). Sitúase xunto a Acea de Ama (O Burgo).

## Topónimo
O topónimo **Acea de Ama** fai referencia a unha acea (do árabe *as-saniya*, "roda hidráulica" ou "muíño"). **Ama** vén do prerromano**am-*, refererido a unha canle de augas, como son na Acea de Ama o río Mero ou a ría do Burgo.

## Lugares e parroquias 
### Lugares de Rutis 
### Parroquias de Culleredo 
## Notas
Outeiro de Abaixo, Sésamo, Culleredo

**Outeiro de Abaixo** é un lugar da parroquia de Sésamo no concello coruñés de Culleredo na comarca da Coruña. Segundo o INE en 2016 tTiña 31 habitantes (quince homes e dezaseis mulleres).

## Toponimia 
A orixe do topónimo Outeiro é o latín , que é unha parte alta ou elevación do terreo.

## Lugares e parroquias 
### Lugares de Sésamo 
### Parroquias de Culleredo 
## Notas
Barrio, Sueiro, Culleredo

**Barrio** é un lugar da parroquia de Sueiro no concello coruñés de Culleredo, na comarca da Coruña. Tiña 86 habitantes no ano 2016 segundo datos do INE, dos cales 48 eran homes e 38 mulleres.

## Lugares e parroquias 
### Lugares de Sueiro 
### Parroquias de Culleredo
Leona Woods

**Leona Harriet Woods**, nada en LaGrange (Indiana) o 9 de agosto de 1919 e finada o 10 de novembro de 1986 en Santa Monica (California) coñecida posteriormente como **Leona Woods Marshall**, **Leona Woods Marshall Libby** e **Leona Marshall Libby**, foi unha física estadounidense que contribuíu na construción do primeiro reactor nuclear e a primeira bomba atómica durante o Proxecto Manhattan.

## Traxectoria 
Con 23 anos de idade converteuse na persoa máis nova e na única muller en formar parte do equipo que construíu o primeiro reactor nuclear, o Chicago Pile-1, nun proxecto liderado polo seu mentor Enrico Fermi. Woods tivo un papel significativo na construción e utilización de contadores Geiger para as análises dos experimentos. Xunto co seu primeiro esposo John Marshall axudou a solucionar o problema do envelenamento por xenon na planta de produción de plutonio de Hanford, e supervisou a construción e operación dos reactores de produción de Hanford.

Trala guerra traballou no Institute for Advanced Study en Princeton, New Jersey, no Laboratorio Nacional de Brookhaven e na Universidade de Nova York. A súa investigación centrouse na física de alta enerxía, na astrofísica e na cosmoloxía. En 1966 divorciouse de Marshall e casou de novo co premio Nobel Willard Libby. Pasou a ser profesora na Universidade de Colorado e membro de RAND Corporation. Máis tarde, interesouse pola irradiación de alimentos como medio para eliminar bacterias. Ela propuxo que a froita afectada pola mosca da froita podería tratarse con raios gamma. Nos seus últimos anos de vida interesouse polos problemas ecolóxicos e ambientais, deseñando un método de uso de proporcións de isótopos en tres aneis para o estudo do cambio climático.

Foi unha autora prolífica, que publicou máis de 200 artigos científicos. Mentres estaba na Corporación  RAND, escribiu un artigo sobre Creación dunha atmosfera na lúa (1969). Os seus traballos inclúen o  autobiográfico  The  Uranium  People (1979), unha historia da investigación atómica temperá.

## Notas 
## Véxase tamén 
### Bibliografía 
* 
* 
* 
* 
* 
*Tsjeng, Zing (2020). *Mujeres olvidadas : las científicas*. Madrid. ISBN 978-84-415-4214-3,

### Ligazóns externas 
* Científicas pioneras: Leona Woods video Instituto de Física Corpuscular (IFIC)
Sitta himalayensis

***Sitta himalayensis*** é unha especie de ave paseriforme da familia Sittidae, que vive en Asia.

A súa distribución abrangue as rexións norte e nordeste do subcontinente indio, principalmente nos Himalaias baixos a medios, así como en serras asociadas. Encóntrase en Bután, India, Laos, Birmania, Nepal, Tíbet, Tailandia e o noroeste de Vietnam.

## Descrición e ecoloxía 
[miniatura|Ilustración de [John Gould.|150px|esquerda]]
miniatura|Un *S. himalayensis* en Bután.
Esta especie diferénciase da agatuñadeira de Caxemira (*Sitta cashmirensis*) por ter a bigoteira máis escura e un peteiro máis pequeno. A cor branca das plumas superiores da cola fano difícil de ver no campo. Ten un peteeiro e partes inferiores laranxa avermelladas con coberteiras claras subcaudais.

Vive na rexión do subhimalaia desde Himachal Pradesh ata Arunachal Pradesh e nos montes do sur de Assam (montes Lushai). Reprodúcese entre marzo e maio en bosques latifolios e mixtos.

O seu hábitat natural son os bosques de terras baixas húmidas subtropicais ou tropicais e os bosques de montaña húmidos tropicais ou subtropicais.

## Taxonomía 
Segundo o Congreso Ornitolóxico Internacional e Alan P. Peterson non se distingue ningunha subespecie dentro desta especie. *S. victoriae* foi historicamente considerada unha subespecie de *S. himalayensis*, pero despois foi separada como especie propia.

## Notas 
## Véxase tamén 
### Bibliografía 
* 

### Ligazóns externas 
* *Sitta himalayensis* e a súa distribución en Avibase.
* Ficha na UICN .
* *Sitta himalayensis* Jardine & Selby, 1835  en Catalogue of Life .
* Ficha en Animal Diversity Web .
* Ficha do Centro Nacional para a Información Biotecnolóxica .
* *Sitta himalayensis* Jardine & Selby, 1835 en uBio .
Gran Premio de Italia de 1991

O **Gran Premio de Italia de 1991** (oficialmente '''Coca-Cola 62° Gran Premio d'Italia**) foi unha carreira de Fórmula 1 que se disputou o 8 de setembro de 1991 en Monza. Foi a duodécima carreira da tempada de Fórmula Un de .

A carreira de 53 voltas foi gañada por Nigel Mansell, pilotando un Williams - Renault, logo de que comezase desde a segunda posición. Ayrton Senna terminou segundo nun McLaren - Honda, partindo desde a pole position, con Alain Prost terceiro nun Ferrari.

## Informe 
A gran noticia entre os Grandes Premios de Béxica e Italia viraba en torno ao mozo Michael Schumacher, que debutara no Jordan no Bélxica. Schumacher asinara con Benetton mentres aínda estaba baixo contrato con Jordan. Logo de moitas disputas legais, o alemán foi confirmado en Benetton, mentres que Roberto Moreno tomou o lugar de Schumacher en Jordan. Michael Bartels volveu a Lotus, xa que Johnny Herbert tiña máis compromisos na Fórmula 3000 xaponesa.

En cualificación, Ayrton Senna logrou a pole novamente, co seu rival ao título, Nigel Mansell en segundo lugar, e o inglés queixándose do tráfico nas súas últimas dúas voltas rápidas. Gerhard Berger foi terceiro, seguido de Riccardo Patrese, Alain Prost, Jean Alesi, Schumacher, Nelson Piquet, no seu 200º Gran Premio, Moreno e Pierluigi Martini, no Minardi motorizado por Ferrari.

Ao principio, Senna escapouse de Mansell, Berger, Patrese e Alesi, e todos lograron superar a dobre chicana de Rettifilo. Moreno foi unha das primeiras baixas xa que se saíu na volta 2.

Patrese comezou a atacar, primeiro desfíxose de Berger, e logo de Mansell. Na volta 26 pasou a Senna na chicana de Ascari, pero na volta seguinte unha falla na caixa de cambios sacouno da carreira. Senna agora lideraba diante de Mansell e Berger, con Mansell presionando a Senna para o liderado, e na volta 34 tomouno cunha manobra de freada perfectamente sincronizada ao entrar na chicana Ascari. Senna procedeu a cambiar pneumáticos e saíu no quinto lugar, pero non estaba de humor para quedar alí. Senna procedeu a pasar Schumacher entrando en Ascari, e logo pasando a Berger na primeira curva, e volveu ao segundo posto pasando ao seu archirival Prost entrando na segunda chicana. Mansell, mentres tanto, achegouse á vitoria diante de Senna, Prost, Berger, Schumacher e Piquet, Alesi retirouse co motor rebentado. Con catro carreiras por diante, Senna aínda lideraba sobre Mansell por 18 puntos, pero esta carreira confirmou que Mansell e Williams poderían vencer ao McLaren de Senna nunha pelexa directa.

## Clasificación 
### Cualificación previa 
### Cualificación
### Carreira
## Posicións logo da carreira
;Clasificación no campionato de pilotos

;Clasificación do campionato de construtores

* **Nota''': Só están incluídos os cinco primeiros postos en ambos os grupos de clasificación.

## Notas
*

## Véxase tamén 
### Ligazóns externas
Sitta cashmirensis

***Sitta cashmirensis***, chamado ás veces agatuñadeira de Caxemira, é unha especie de ave paseriforme da familia Sittidae, que vive en Asia.

## Distribución 
Encóntrase nas rexións máis septentrionais do subcontinente indio, sobre todo a alturas medias dos Himalaias. A especie esténdese a través de Afganistán, a India, Nepal e Paquistán. O tamaño da poboación mundial non se cuantificou, pero a especie descríbse como común no leste de Afganistán e o noroeste da India, e é bastante común no Nepal (Harrap e Quinn 1996).

O seu hábitat natural son os bosques boreais e os bosques temperados.

## Taxonomía 
Segundo o Congreso Ornitolóxico Internacional e Alan P. Peterson, non se distinguen subespecies dentro desta especie.

## Notas 
## Véxase tamén 
### Ligazóns externas 
* *Sitta nagaensis* e a súa distribución en Avibase.
* Ficha na UICN .
* Ficha en Animal Diversity Web .
* 
* *Sitta cashmirensis* W.E. Brooks, 1871 en uBio .
Astilleros Armon

**Astilleros Armon** é unha empresa naval asturiana con sede en Navia e factorías en Galiza. A orixe da empresa foi un pequeno estaleiro en Navia adicado aos pesqueiros de baixura en madeira. Constrúe buques pesqueiros de todo tipo e eslora, remolcadores, oceanográficos, buques auxiliares, iates, cargueiros, dragas etc. A empresa leva construídos preto de mil buques en todo o grupo.

## Sedes
miniatura|dereita|Remolcador construído en Navia.
*Armon Navia. 34&nbsp;000 m², tres grellas de ata 124 metros e un peirao de armamento de 300 m.
*Armon Burela. Fundado en 1992, 5600 m², dúas grellas e un peirao de 250 m.
*Armon Gijón (antes Juliana). Fundado en 2011, 148&nbsp;000 m², dous peiraos de 222 e 239 m, dous diques de 170 x 25 m e 124 x 17 m, e dúas grellas de 180 x 47 m.
*Armon Vigo. Fundado en 1998, 15&nbsp;000 m², dúas grellas de 120 m e un peirao de 180 m.
*Aux Naval (Puerto de Vega). 15&nbsp;000 m², constrúe buques de aluminio.
*Conformado y Corte. Fundado en Jarrio en 2009, 7400 m².

## Normativa
A empresa ten certificacións ISO 9001, ISO 14001 e OHSAS 18001 por Bureau Veritas e Asociación Internacional de Sociedades de Clasificación (IACS).

## Condicións de traballo
A empresa ten recibido queixas no seu estaleiro de Gijón de faltar ás medidas de seguridade e polas condicións de traballo. En 2015 morreron dous traballadores en accidentes laborais en Xixón.

## Notas
Roberto Martínez de Andrade

**Roberto Martínez de Andrade**, nado en Monforte de Lemos en 1918 e finado en 1978, foi un poeta galego.

## Traxectoria 
Marchou a Madrid en 1935 para estudar medicina, carreira que non concluíu. Participou na guerra como médico dentro do Exército do Sur de Queipo de Llano. En 1942 comezou as súas colaboracións como comentarista musical para Radio Nacional de España e publicou artigos en varias publicacións. En 1947 regresou a Monforte para ocuparse da farmacia da familia. A finais dos anos cincuenta fixo amizade con Uxío Novoneyra. É autor do libro *Esta é unha pequena hestoria de amor e de noites* publicado en 1984 polo Concello de Monforte.

## Véxase tamén 
### Bibliografía 
* Dopico, Montse, e Antón R. López (eds.) (2012 [2011]). “Roberto Martínez Andrade”. Galicia Hoxe. *Revista das Letras*: 862 (28 de abril). Reedición en poesiagalega.org.Arquivodepoéticascontemporáneasnacultura.
* 

### Ligazóns externas 
* Roberto Martínez de Andrade, poeta de sombras que ahora sale a la luz
Jaime Sousa

**Jaime Sousa Seara**, é un político galego do PPdeG.

## Traxectoria
Concelleiro en Cartelle dende 1987. En 2014 foi elixido presidente do PP de Cartelle. Logo da dimisión da alcaldesa Carmen Leyte en 2017, foi elixido alcalde de Cartelle. Nas eleccións municipais de 2019, revalidou a maioría absoluta.

## Notas 
## Véxase tamén
### Outros artigos
*Eleccións municipais en Cartelle
Lista videoxogos de Paradox Interactive

Esta é unha lista dos videoxogos desenvolvidos, publicados ou distribuídos por Paradox Interactive.

## Notas 
## Véxase tamén 
### Ligazóns externas 
*Páxina oficial
ARDÁN (Servizo de Información Empresarial)

**ARDÁN** (Servizo de Información Empresarial) é un servizo de información empresarial que leva a cabo o Departamento de Servizos Avanzados  do Consorcio da Zona Franca de Vigo dende 1993.

En 2017, ARDÁN daba información de 20 000 empresas galegas.

* ARDÁN é unha ampla e actualizada base de datos con empresas de Galiza e toda España.
* Son servizos e produtos: informes económicos, listaxes de empresas, bases de datos etc.
* Aplicacións informáticas en liña baseadas en publicacións.
* Apartado de estudos económicos.
* Proxectos de colaboración con axencias de desenvolvemento e entidades.

Os datos económicos que fornece ARDÁN proceden dos depósitos das Contas Anuais (Balance, Conta de PeG, Memoria e Informe de Xestión) das empresas no Rexistro Mercantil.

## Notas
Concello de Vilameá de Ramirás

**Vilameá de Ramirás** foi un antigo concello de Galicia que funcionou como unidade administrativa entre 1834 e 1926.

## Historia
Até 1916 recibía simplemente o nome de Vilameá, pero nese ano pasou a ser chamado Vilameá de Ramiráns para distinguilo do concello de Vilameá. En 1926 fusionouse con Freás de Eiras para constituír o novo concello de Ramirás.

## Notas
Sitta arctica

***Sitta arctica*** é unha especie de ave paseriforme da familia Sittidae, que vive no norte de Asia oriental.

Esta agatuñadeira foi considerada durante moito tempo unha subespecie da agatuñadeira eurasiática (*S. europaea*), pero foi separado nunha especie propia en 2006 baseándose en caracteres morfolóxicos e moleculares. É, como media, maior en tamaño que a agatuñadeira eurasiática e tamén se distingue por algunhas características morfolóxicas, como a forma do peteiro, o tamaño das súas garras e a cor dos mantos baixo as ás e as plumas externas da cola. O seu canto tamén se describiu como «claramente diferente» ao da agatuñadeira eurasiática, sen dar máis detalles.

*S. arctica* vive no noroeste de Siberia, sen pasar cara ao oeste do meridiano 105º leste e habita os bosques ao norte do lago Baikal, preto do mar de Bering e o de Okhotsk sen achegarse á costa. Vive en bosques de lárices e chairas aluviais. A súa condición de especie só foi recoñecida recentemente, e debido aos poucos datos coñecidos o seu estado de conservación non foi determinado.

## Descrición 
A especie é unha agatuñadeira de tamaño mediano, duns 15&nbsp;cm de lonxitude. Segundo os datos BirdLife International a área de distribución deste paxaro é vasta, duns 3&nbsp;910&nbsp;000&nbsp;km2, e as súas poboacións importantes e estables, polo que non está xustificado predicir un nivel de ameaza máis elevado.

## Notas 
## Véxase tamén 
### Bibliografía 
* 
* 

### Ligazóns externas 
* *Sitta arctica* e a súa distribución en Avibase.
* *Sitta arctica* (Buturlín, 1907)  en Catalogue of Life .
* Ficha en Animal Diversity Web .
* Ficha do Centro Nacional para a Información Biotecnolóxica .
Joseph Gerhard Zuccarini

miniatura|260px|Primeira páxina de *Flora japonica*.
**Joseph Gerhard Zuccarini**, nado en Múnic, Baviera o 10 de agosto de 1797, e finado en Múnic o 18 de febreiro de 1848, foi un botánico alemán.

## Traxectoria 
Fixo os seus primeiros estudos na súa cidade natal, e acabou o bacharelato en 1813 no *Wilhelmsgymnasium München*. En 1815 comezou os seus estudos de medicina na Universitdade de Erlangen, onde acabou a súa carreira. Foi profesor de botánica na Universidade de Múnic.

Zuccarini traballou principalmente con Philipp Franz von Siebold, o seu asistente para a descrición das súas coleccións de vexetales do Xapón. Tamén describiu plantas doutras zonas, como algunhas plantas de México. En 1824 foi elixido membro da Academia Alemá das Ciencias Naturais Leopoldina.

## Obras 
* *Charakteristik der deutschen Holzgewächse im Blattlosen Zustande.* Zuccarini, Joseph Gerhard. München. 1831
* *Delectus Seminum Hortus Monac.* Zuccarini, Joseph Gerhard. München. 1844
* *Flora der Gegend um München ...Erster Theil. Phanerogamen. München* Zuccarini, Joseph Gerhard. München. 1833
* *Leichtfasslicher Unterricht in der Pflanzenkunde für den Bürger und Landmann und zum Gebrauche in Gewerbschulen. München* Zuccarini, Joseph Gerhard. München. 1834
* *Monographie der Amerikanischen Oxalis-Arten. München* Zuccarini, Joseph Gerhard. München. 1825
* *Naturgeschichte des Pflanzenreichs. Kempten* Zuccarini, Joseph Gerhard. München. 1842
* *Nova Genera et Species Plantarum quas in Itinere... Munchen* Martius, Carl (Karl) Friedrich Philipp von & Zuccarini, Joseph Gerhard. München. 3 volúmenes. 1823-1832
* *Ueber die Vegetationsgruppen in Bayern. Eine Rede, gehalten in der öffentlichen Sitzung der königl. bayer. Akademie der Wissenschaften am 24 August 1833. München* Zuccarini, Joseph Gerhard. München. 1833
* *Flora japonica, sive plantae quas in imperio japonico* Zuccarini, Joseph Gerhard & Siebold, Philipp Franz von, 1835

## Asociado con outros taxónomos 
Zuccarini aparece como integrante de equipos e colaboracións, como *Martius & Zuccarini*, *Siebold & Zuccarini* ou *Zuccarini & Handel-Mazzetti*.

## Honores 
### Eponimia 
* (Rubiaceae) *Zuccarinia* Blume 

## Abreviatura 
A abreviatura **Zucc.** emprégase para recoñecer a  como autoridade da descrición e taxonomía en botánica.

## Notas 
## Véxase tamén
Stephan Endlicher

**Stephan Ladislaus Endlicher**, nado en Presburgo (hoxe Bratislava) o 24 de xuño de 1804, e finado en Viena o 28 de marzo de 1849, foi un botánico, lingüista, sinólogo, historiador, arqueólogo e numismático austríaco.

Foi director do Xardín botánico de Viena e famoso por ser o descritor do xénero *Sequoia*, entre outros.

## Traxectoria 
Fillo dun médico, Endlicher estudou filosofía en Pest e en Viena, e teoloxía, desde 1823 a 1826, en Viena, aínda que só recibiu as ordes menores, non sendo ordenado sacerdote.

Stephan Endlicher participou, así mesmo, en acontecementos políticos, como as revolucións de 1848, e foi membro dos parlamentos alemán e austríaco.

Foi membro das Academias:
* Academia alemá das Ciencias Naturais Leopoldina.
* Academia Austríaca de Ciencias.
* Academia das Artes e das Ciencias dos Estados Unidos.

## Principais obras 
**Prodromus florae norfolkicae.* 1833.
**Atakta botanica. Nova genera et species plantarum ....* 1833–1835.
**Nova genera ac species plantarum quas in regno chilensi, peruviano et in terra amazonica ...* (en colaboración con Eduard Friedrich Poeppig) 1835–1845.
**Genera plantarum secundum ordines naturales disposita* 1836–1850.
*"Bemerkungen über die Flora der Südseeinseln". En: *Ann. Mus. Wien* **1**: 129-190, 1836.
**Iconographia generum plantarum.* 1837–1841.
**Grundzüge einer neuen Theorie der Pflanzenzeugung.* 1838.
**Enchiridion botanicum ....* 1841.
**Die Medicinal-Pflanzen der österreichischen Pharmakopöe: ein Handbuch für Ärzte und Apotheker* / von Stephan Endlicher. - Wien : Gerold, 1842. 
**Grundzüge der Botanik.* Wien 1843 (en colaboración con Unger).
**Anfangsgründe der Chinesischen Grammatik.* Wien 1845.
**Synopsis Coniferarum ....* 1847.
**Rerum Hungaricarum monumenta Arpadiana.* 1849.
**Die Gesetze des heiligen Stefan.* 1849.

## Abreviatura 
A abreviatura **Endl.** emprégase para recoñecer a  como autoridade na descrición e taxonomía en botánica.

## Notas 
## Véxase tamén 
### Bibliografía 
* [Stephan Ladislaus Endlicher](https://en.wikisource.org/wiki/Catholic_Encyclopedia_(1913)/Stephan_Ladislaus_Endlicher) na *Catholic Encyclopedia* (1913) .
* [Endlicher, Stephan Ladislaus](https://en.wikisource.org/wiki/The_American_Cyclop%C3%A6dia_(1879)/Endlicher,_Stephan_Ladislaus) en *The American Cyclopædia* (1879) .

### Ligazóns externas 
* Obras de Endlicher en botanicus.org
* Obras de Stephan Endlicher en WorldCat.
Aeroporto de Harstad/Narvik, Evenes

O **aeroporto de Harstad/Narvik, Evenes**  é un aeroporto internacional en Evenes, Noruega, que serve ás cidades de Harstad e Narvik. Nas mesma localización tamén se atopa a base aérea de Evenes da Real Forza Aérea de Noruega. O sector civil pertence e é operado pola empresa estatal Avinor. O aeroporto ten unha única pista de 2 808 metros cunha pista de rodaxe paralela e unha terminal con cinco portas de embarque. Conta con servizos regulares diarios de Norwegian Air Shuttle, Scandinavian Airlines e Widerøe a Oslo, Bodø, Tromsø e Andenes.

## Aeroliñas e destinos
## Véxase tamén 
### Ligazóns externas 
* Web do aeroporto 

## Notas
Margalit Finkelberg

**Margalit Finkelberg**, nada en Minsk en 1947, é unha filóloga israelí especializada na cultura clásica.

## Traxectoria 
Finkelberg naceu en Minsk cando formaba parte da Unión Soviética. Estudou na Universidade de Moscova (1964-1969), e en 1975 realizou a aliyá co seu esposo Aryeh, tamén filólogo clásico. Continuou os seus estudos na Universidade Hebrea de Xerusalén.

Os seus campos de estudo inclúen a literatura da antiga Grecia, con particular énfase en Homero  e a tradición épica grega, lingüística, prehistoria do Exeo, teoría da literatura, mitoloxía e relixión.

Estudou a prehistoria dos dialectos gregos, destacando o seu estudo do lineal A. Finkelberg puido demostrar que estaba relacionado co grupo anatólico das linguas indoeuropeas.

Na súa obra *Greeks and Pre-Greeks: Aegean Prehistory and Greek Heroic Tradition* (2005) centrouse no período de formación da cultural grega na idade de bronce. Combinando os seus coñecementos de diversas disciplinas, como análise literaria, lingüística, arqueoloxía e historia, estableceu a teoría xeralmente aceptada de que os antigos gregos non foron inicialmente un grupo unificado, senón unha amálgama de poboacións diversas.

É editora de *The Homer Encyclopedia*, unha obra de tres volumes sobre Homero que obtivo en 2011 o premio Outstanding Reference Sources da Reference and User Sources Association dos Estados Unidos.

Como tr*a*dutora destaca a súa versión da obra *Ἱστορία Ἰουδαϊκού πολέμου πρὸς Ῥωμαίους* ("a Guerra Xudaica contra os Romanos") de Flavio Josefo, ao ruso (1991), así como as súas traducións de Platón ao hebreo.

É membro da Academia Israelí de Ciencias e Humanidades desde 2005. En 2012 recibiu o premio Rothschild de Humanidades.

## Notas
Aeroporto Gustavo Rojas Pinilla

O **aeroporto internacional Gustavo Rojas Pinilla**  é o principal aeroporto do arquipélago de San Andrés, Providencia e Santa Catalina, en Colombia. Trátase do sétimo aeroporto máis importante do país, e opera voos tanto domésticos como internacionais con servizos ao Canadá, Guatemala e Panamá.

## Aeroliñas e destinos
Castro da Roda de Dentro

**Castro da Roda de Dentro**, castro dos Godulfes ou Castro da Roda é un poboado castrexo situado preto de Godulfes, en Fisteus, Curtis.

miniatura|esquerda|Croa do Castro da Roda de Dentro, Godulfes.
Ten forma elíptica, cunha croa con eixos NS duns 35 m e OL duns 70 m e foxo. Está situado nunha pequena elevación do terreo. Ten un antecastro ao sur duns 70 m de diámetro aproveitando o desnivel do terreo. Esta zona é a mellor conservada. Non se aprecia cal sería o acceso orixinal. As defensas están cortadas por unha estrada (pista que vai de Gondulfes a Boilouro). Ao norte están destruídas as defensas para unir dous prados. A croa é un prado.
Pode que tivese tres liñas defensivas cara ao SO.

## Notas 
## Véxase tamén 
### Outros artigos 
* Cultura castrexa
O Asadiño, Abegondo, Abegondo

**O Asadiño** é un lugar da parroquia de Abegondo no concello coruñés de Abegondo, na comarca da Coruña.

## Lugares e parroquias 
### Lugares de Abegondo 
### Parroquias de Abegondo
Elisa Lamas

**Elisa Maseda Arango**, coñecida como **Elisa Lamas**, nada en Mondoñedo en 1929 e finada o 27 de maio de 2012, foi unha xornalista galega.

## Traxectoria 
Filla de Antonio Maseda Bouso. Fixo o bacharelato por libre. Estudou Dereito na Universidade de Salamanca. Traballou en Madrid nas revistas católicas *Signo* e *Cumbre*. Asistiu aos cursos de Xavier Zubiri, onde coñeceu a Manuel Jiménez de Parga, co que casou en 1956. Nos aos sesenta e setenta foi unha das líderes dun movemento feminista que loitaba contra a marxinación da muller, xunto a María Aurelia Capmany, Lidia Falcón, Carmen Alcalde e Magda Oranich. Colaborou nas revistas *Destino* e *El Ciervo* e nos periódicos *La Vanguardia* e *Diario 16* con artigos sobre o feminismo, o novo rumbo da Igrexa, a democracia e a liberdade. Foi procesada catro veces polo TOP polos seus artigos en *Destino*. nas eleccións xerais de 1977 foi candidata ao Congreso pola provincia de Barcelona nas listas da UCD.

## Obras 
* *Once historias perversas y una ejemplar*, 1986.

## Véxase tamén 
### Ligazóns externas 
* Elisa Lamas, la escritora de Mondoñedo pionera del feminismo en España 
* Elisa Lamas, una escritora creyente y progresista
Ramón Blanco

O nome **Ramón Blanco** pode referirse a:

***Ramón Blanco Erenas**,  militar español (1833-1906).
***Ramón Blanco Fernández**, escritor (Outes, 1979).
***Ramón Blanco y Pérez del Camino**, especialista en cuestións pecuarias († Madrid, 1976).
***Ramón Blanco Rey**, actor e autor teatral (Noia, 1957).
***Ramón Blanco Rodríguez**, futbolista e adestrador (Vimianzo 1959-2013).
Nymphomaniac

***Nymphomaniac*** (estilizado como ***NYMPH()MANIAC***) é un filme europeo de cine arte escrito e dirixido por Lars von Trier que se estreou en 2013. Está protagonizado por Charlotte Gainsbourg, Stellan Skarsgård, Stacy Martin, Shia LaBeouf, Christian Slater, Jamie Bell, Uma Thurman, Willem Dafoe e Connie Nielsen. Orixinalmente, só sería un único filme, pero por mor da súa longa duración, von Trier tomou a decisión de dividilo en dúas partes separadas. *Nymphomaniac* é unha coprodución internacional entre Dinamarca, Bélxica, Francia e Alemaña.

*Nymphomaniac* é o terceiro e derradeiro título da non oficialmente titulada "Triloxía da Depresión", sendo precedidad por *Antichrist* e *Melancholia*.

## Personaxes 
* Charlotte Gainsbourg como Joe (de 35 a 50 anos)
** Stacy Martin como Joe de moza (de 15 a 31 anos) como pai de Joe
* Jamie Bell como K 
* Mia Goth como P
* Sophie Kennedy Clark como B
* Connie Nielsen como Katherine (nai de Joe)
* Michaël Pas como Jerôme de maior
* Jean-Marc Barr como cabaleiro moroso
* Udo Kier como The waiter

## Notas 
## Véxase tamén 
### Ligazóns externas 
* Páxina oficial 
* 
* Ficha en RottenTomatoes
Francisco Dubert

**Francisco Xosé Dubert García**, nado en Muros en 1968, é un filólogo galego.

## Traxectoria 
Nado en Muros, foi vivir a Ferrol en 1975. Bolseiro no ILG dende 1989, colaborou na edición do *Atlas Lingüístico Galego* (ALGa). É profesor titular do Departamento de Filoloxía Galega da Universidade de Santiago de Compostela dende 2000.

## Obras 
* *Aspectos do galego de Santiago de Compostela*, 1999.

## Vida persoal 
É irmán de Isidro Dubert.

## Notas 
## Véxase tamén 
### Ligazóns externas 
* Ficha no ILG
Lingua unami

A **lingua unami**  é unha lingua algonquina extinta falada no pasado polo pobo lenape. É unha das dúas linguas delaware, sendo a outra o munsee. O derradeiro falante fluído, Edward Thompson, da Tribo de Indios Delaware, morreu o 31 de agosto de 2002. A súa irmá Nora Thompson Dean (1907–1984) tamén achegou valiosa información sobre a lingua ós estudosos antes de morrer. O unami está clasificado como extinto polo Libro Vermello das Linguas Ameazadas da UNESCO.

Durante os século XVII e XVIII, o unami foi falado polos lenape no que hoxe se coñece como o estado de Nova Jersey, o sueste de Pensilvania e o norte de Delaware. Na década de 1860, o goberno dos Estados Unidos enviou a moitos lenape cara ó Territorio Indio (o actual estado de Oklahoma) baixo a política de deportación dos indios, e no presente tamén viven en Ontario e Oklahoma.

## Notas 
## Véxase tamén 
### Bibliografía 
* Goddard, Ives. 1979. *Delaware Verbal Morphology.* Nova York: Garland. [published version of 1969 Harvard University dissertation in linguistics] 
* Goddard, Ives. 1997. "Pidgin Delaware.” Sarah G. Thomason, ed., *Contact Languages: A Wider Perspective,* pp.&nbsp;43–98. Ámsterdam: John Benjamins Publishing Company.
T2 Trainspotting

***T2 Trainspotting*** é un filme escocés de drama e comedia dirixido por Danny Boyle que se estreou en 2017. Está ambientado na cidade de Edimburgo, e baséase nas personaxes da novela de Irvine Welsh *Trainspotting* e a súa continuación *Porno*. *T2* foi estreado no Reino Unido o 27 de xaneiro de 2017 e en todo o mundo entre febreiro e marzo dese mesmo ano.

É a secuela do filme de Boyle *Trainspotting* (1996), e conta co mesmo elenco, que inclúe a Ewan McGregor, Ewen Bremner, Jonny Lee Miller e Robert Carlyle, con Shirley Henderson, James Cosmo e Kelly Macdonald facendo cameos. *T2* presenta unha nova personaxe, Veronika, intepretada por Anjela Nedyalkova. *T2* é deliberadamente autorreferencial, con cortes, música e ecos do primeiro filme, pero é máis lento que o primeiro. O guión baséase en *Porno*, con elementos e personaxes extraídos de *Trainspotting*.

## Personaxes 
* Ewan McGregor como Mark "Rent Boy" Renton
** Hamish Haggerty como Renton de mozo
** Ben Skelton como  Renton con 9 anos
** Connor McIndoe como Renton con 20 anos
* Ewen Bremner como Daniel "Spud" Murphy
** Aiden Haggarty como Spud con 9 anos
** John Bell como Spud con 20 anos
* Jonny Lee Miller como Simon "Sick Boy" Williamson
** Logan Gillies como Simon con 9 anos
** James McElvar como Simon con 20 anos
* Robert Carlyle como Francis "Franco" Begbie
** Daniel Jackson como Begbie de mozo
** Daniel Smith como Begbie con 9 anos
** Christopher Mullen como Begbie con 20 anos
* Kelly Macdonald como Diane Coulston
* Shirley Henderson como Gail Houston
* James Cosmo como Mr Renton
* Anjela Nedyalkova como Veronika Kovach
* Steven Robertson como Stoddart
* Elek Kish como Dozo
* Simon Weir como Jailhoose
* Bradley Welsh como Mr Doyle
* Pauline Turner como June Begbie
* Kyle Fitzpatrick como Fergus
** Charlie Hardie como Fergus con 9 anos
* Scot Greenan como Frank Jr.
* Eileen Nicholas como Mrs Renton (imaxes de arquivo)
* Kevin McKidd como Tommy MacKenzie (imaxes de arquivo)
** Elijah Wolf como Tommy con 9 anos
** Michael Shaw como Tommy con 20 anos

## Notas 
## Véxase tamén 
### Ligazóns externas 
* Páxina oficial 
*
Lingua munsee

A **lingua munsee** (tamén coñecido como *munsee delaware*, *delaware*, *ontario delaware*) é unha lingua algonquina falada polo pobo lenape. O munsee é unha das dúas linguas delaware. Está estreitamente relacionada coa extinta lingua unami, pero diferentes abondo como para consideralas linguas diferentes. O munsee era falada no pasado na área da moderna cidade de Nova York, incluíndo o oeste de Long Island, Manhattan e Staten Island, así como as áreas adxacentes do continente: o sueste do estado de Nova York, o terzo norte de Nova Jersey e o nordeste de Pensilvania.

No ano 2009, o munsee só era falada na reserva de Moraviantown, en Ontario, Canadá, por sete ou oito individuos de avanzada idade, tendo o máis novo deles 68. A fala de cada individuo é diferente da dos outros, tendo cada un o seu propio dialecto persoal. Existe un interese crecente entre a mocidade de aprender a lingua. O munsee está clasificado como en perigo crítico polo Libro Vermello das Linguas Ameazadas da UNESCO.

## Notas 
## Véxase tamén 
### Bibliografía 
* Blalock, Lucy, Bruce Pearson e James Rementer. 1994. *The Delaware Language.* Bartlesville, OK: Delaware Tribe of Indians.
* Brinton, Daniel G. e Albert Seqaqkind Anthony. 1888. *A Lenâpé-English dictionary. From an anonymous manuscript in the archives of the Moravian Church at Bethlehem* Philadelphia: The Historical Society of Pennsylvania.
* Delaware Nation Council. 1992. *Lunaapeew Dictionary. Basic Words. Part One.* Moraviantown: Delaware Nation Council.
* Goddard, Ives. 1974a. "Dutch Loanwords in Delaware." Herbert C. Kraft, ed. *A Delaware Indian Symposium,* pp.&nbsp;153–160. Anthropological Series No. 4. Harrisburg: Pennsylvania Historical and Museum Commission.
* Goddard, Ives. 1977. "Some early examples of American Indian Pidgin English from New England." *International Journal of American Linguistics* 43: 37-41.
* Goddard, Ives. 1979a. "Comparative Algonquian." Lyle Campbell and Marianne Mithun, eds, *The languages of Native America,* pp.&nbsp;70–132. Austin: University of Texas Press.
José Campos Valiñas

**José Campos Valiñas**, nado en Forcarei cara a 1896, foi un agrarista e político galego.

## Traxectoria 
Concelleiro en Forcarei, foi secretario da Sociedad Agraria de Forcarei. Participou nas loitas agraristas dos anos vinte no norte de Pontevedra. Correspondente de *El Progreso* en Forcarei, foi obxecto dun atentado político o 30 de maio de 1922. Foi procesado por desacato ao alcalde de Forcaei en agosto de 1923. Despois da guerra foi propietario dunha fábrica de cirios en Teis, e presidente da Unión de empresarios do dinicato de Insdustris químicas.

## Notas
José Campos

Co nome de **José Campos** podemos referirnos a:

***José Campos Núñez** (1897-1933), xornalista e escritor galego.
***José Campos Rodríguez** (1923-2009), futbolista español.
***José Campos Valiñas**, político e agrarista galego.
***José Campos Villar** (1870-1939), comerciante, agrarista e político galego.
Barral, Limiñón, Abegondo

**Barral** é un lugar da parroquia de Limiñón no concello coruñés de Abegondo, na comarca da Coruña.

## Lugares e parroquias 
### Lugares de Limiñón 
### Parroquias de Abegondo
Compañía Aeronáutica Tachikawa

A **Compañía Aeronáutica Tachikawa** (立川飛行機株式会社, Tachikawa Hikōki Kabushiki Kaisha) foi unha industria aeronáutica establecida no Imperio do Xapón, especializada nas aeronaves para o Servizo Aéreo do Exército Imperial Xaponés. A súa sede foi na cidade de Tachikawa.

## Aeronaves fabricadas 
### Tachikawa 
miniatura|Tachikawa Ki-9
miniatura|Tachikawa Ki-55

* Ki-9 - Adestrador militar
* Ki-17 - Adestrador militar
* Ki-36 - Aeronave de cooperación co exército
* Ki-54 - Adestrador bimotor militar avanzado
* Ki-55 - Adestrador militar
* Ki-70 - Aeronave de recoñecemento fotográfico de alta velocidade
* Ki-74 - Bombardeiro de grande altitude
* Ki-77 - Aeronave de longo alcance
* Ki-92 - Aeronave de transporte
* Ki-94 - Caza interceptor de grande altitude
* T.S. 1 - Adestrador leve

### Shin Tachikawa 
* R-52 - Aeronave para adestramento civil
* R-53 - Aeronave para adestramento civil
* R-MH-310 - Aeronave para adestramento civil

## Véxase tamén 
### Ligazóns externas 
* Website da TACHIHI Holdings Co., Ltd. (en xaponés)
Carles Riera i Albert

**Carles Riera i Albert**, nado en 1960, é un sociólogo, psicoterapeuta e activista político catalán.

## Traxectoria 
Foi director da Fundació Pere Mitjans dende 1984 até 1988, así como cofundador e director da Fundació Randa-Lluís Maria Xirinacs. Foi presidente do Centre Internacional Escarré per a les Minories Ètniques i Nacionals entre 2010 e 2015, e fundador e presidente da Fundació Desenvolupament Comunitari entre 1993 e 2015. Tamén foi membro do Consello Internacional do Fórum Social Mundial entre 2002 e 2012. É terapeuta de L'Espai de Gestalt dende o ano 2010 e sociólogo da cooperativa La Fàbrica dende 2013.

Na década de 1980 foi integrante e voceiro da Crida a la Solidaritat en Defensa de la Llengua, la Cultura i la Nació Catalanes; nos 90 foi membro do secretariado da Assemblea d'Unitat Popular e actualmente é membro da organización independentista catalá Endavant.

Nas eleccións ao Parlamento de Cataluña de 2015, foi candidato da Candidatura d'Unitat Popular - Crida Constituent pola circunscrición de Barcelona. Nas eleccións ao Parlamento de Cataluña de 2017 foi cabeza de lista da Candidatura d'Unitat Popular - Crida Constituent.

É pai de tres fillos.

## Notas 
## Véxase tamén 
### Ligazóns externas 
* Blog de Carles Riera .
* Ficha de deputado na páxina web do Parlamento de Cataluña .
Sinoloxía

A **sinoloxía** (do grego antigo Σίνα , "China", + -λογία , "tratado", "estudo", "disciplina", derivado de λόγος , "palabra", "dito", "expresión") é o estudo do mundo chinés, os seus idiomas e a súa cultura, exercido por persoas alleas a ela.

## Historia 
En Occidente, o *estudo da China* data dos séculos XIII e XIV, época na que Marco Polo e Ibn Battuta introduciron a súa cultura. Pero o estudo sistemático comezou no século XVI, cos misioneiros cristiáns, entre os que destacaron os dominicos Francisco Varo e Juan Cobo, e o xesuíta Matteo Ricci. Estes temperáns traballos se centraron no estudo dos idiomas chineses, co fin de facilitar a conversión. Outras obras intentaron encontrar coincidencias entre o cristianismo e a cultura chinesa, a fin de poder difundilo.

## Notas 
## Véxase tamén 
### Bibliografía 
* Barrett, Timothy Hugh (1989): *Singular Listlessness: A Short History of Chinese Books and British Scholars*. Londres: Wellsweep.  
* Cayley, John & Ming Wilson eds. (1995): *Europe Studies China: Papers from an International Conference on the History of European Sinology* Londres: Han-Shan Tang Books.
* Cobo, Juan (1592-1593?): *Arte de la lengua china*.
* Honey, David B. (2001): *Incense at the Altar: Pioneering Sinologists and the Development of Classical Chinese Philology*. New Haven: American Oriental Society. 
* Mungello, David E. (1985): *Curious Land: Jesuit Accommodation and the Origins of Sinology*. Stuttgart: F. Steiner Verlag Wiesbaden.
* Varo, Francisco (1703): *Arte de la lengua mandarina*. Cantón.
* Yang Liansheng (1968): *Excursions in Sinology*. Cambridge, MA USA: Harvard University Press.
* Zurndorfer, Harriet Thelma (1995): *China Bibliography: A Research Guide to Reference Works about China Past and Present*. Leiden: Brill Publishers. ISBN 9004102787.